title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/167

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2007
   (2009/667/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2007, μαζί με τις απαντήσεις του Οργανισμού (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την ίδρυση ενός Ευρωπαϊκού Οργανισμού Σιδηροδρόμων (4), και κυρίως το άρθρο 39,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής μεταφορών και τουρισμού (Α6-0165/2009),

               1.

               χορηγεί απαλλαγή στον γενικό διευθυντή του Ευρωπαϊκού Οργανισμού Σιδηροδρόμων όσον αφορά την εκτέλεση του προϋπολογισμού του Οργανισμού για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον γενικό διευθυντή του Ευρωπαϊκού Οργανισμού Σιδηροδρόμων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 53.

      (2)  ΕΕ C 311 της 5.12.2008, σ. 92.

      (3)  ΕΕ L 248 της 16.9.2002, σ. 1.

      (4)  ΕΕ L 164 της 30.4.2004, σ. 1.

      (5)  ΕΕ L 357 της 31.12.2002, σ. 72.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Σιδηροδρόμων για το οικονομικό έτος 2007
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2007, μαζί με τις απαντήσεις του Οργανισμού (2),

               —

               έχοντας υπόψη τη σύσταση του Συμβουλίου, της 10ης Φεβρουρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την ίδρυση ενός Ευρωπαϊκού Οργανισμού Σιδηροδρόμων (4), και κυρίως το άρθρο 39,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής μεταφορών και τουρισμού (Α6-0165/2009),

               Α.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2007 και το ότι οι υποκείμενες πράξεις είναι, στο σύνολό τους, νόμιμες και κανονικές,

               Β.

               λαμβάνοντας υπόψη ότι στις 22 Απριλίου 2008 το Κοινοβούλιο χορήγησε απαλλαγή στον γενικό διευθυντή του Ευρωπαϊκού Οργανισμού Σιδηροδρόμων όσον αφορά την εκτέλεση του προϋπολογισμού του Οργανισμού για το οικονομικό έτος 2006 (6),

               1.

               εκφράζει την ικανοποίησή του για το γεγονός ότι, ενώ η δήλωση αξιοπιστίας του Ελεγκτικού Συνεδρίου για το 2006 εκδόθηκε με επιφυλάξεις όσον αφορά τις υποκείμενες πράξεις, η δήλωση αξιοπιστίας του Ελεγκτικού Συνεδρίου για το οικονομικό έτος 2007 είναι θετική·

               2.

               επισημαίνει ότι ο Οργανισμός έλαβε από τον προϋπολογισμό του 2007 16 645 000 ευρώ σε πιστώσεις ανάληψης υποχρεώσεων και πιστώσεις πληρωμών·

               3.

               επισημαίνει ότι, στην απάντησή του στην ετήσια έκθεση του Ελεγκτικού Συνεδρίου για το 2006, ο Οργανισμός εκτίμησε το πρόσθετο κόστος από την υποχρέωσή του να λειτουργεί σε δύο διαφορετικές πόλεις — η επιχειρησιακή του έδρα βρίσκεται στην Βαλανσιέν, ενώ οι συνεδριάσεις διεξάγονται στη Λιλ— σε 450 000 ευρώ, χωρίς να περιλαμβάνει το έμμεσο κόστος των ωρών εργασίας που χάνονται σε μετακινήσεις ή πρόσθετες διοικητικές εργασίες·

               4.

               εκφράζει τη λύπη του για το γεγονός ότι η ύπαρξη δύο εδρών δυσχεραίνει το έργο του Οργανισμού και συνεπάγεται πρόσθετο κόστος για τους ευρωπαίους φορολογούμενους· επισημαίνει ότι στο σχέδιο συμφωνίας με το κράτος υποδοχής προβλέπεται ότι το πρόσθετο κόστος θα καλύπτεται από το κράτος υποδοχής·

               5.

               εκφράζει ικανοποίηση για το γεγονός ότι ο Οργανισμός έδωσε συνέχεια στην κριτική που του άσκησε το Ελεγκτικό Συνέδριο σχετικά με το γεγονός ότι δεν υπήρχε απογραφή των πάγιων στοιχείων ενεργητικού του κάνοντας την απογραφή αυτή τον Ιούνιο του 2008, κι έτσι τώρα όλα τα πάγια στοιχεία ενεργητικού είναι προσδιορισμένα και θα καταχωριστούν στην απογραφή·

               6.

               επισημαίνει την κριτική που άσκησε το Ελεγκτικό Συνέδριο σχετικά με το γεγονός ότι σε ορισμένες διαδικασίες επιλογής εντοπίστηκαν αδυναμίες, και δεν είχαν ολοκληρωθεί ακόμη οι διαδικασίες προσλήψεων·

               7.

               καλεί τον Οργανισμό να τηρήσει την υπόσχεση που δίνει στις απαντήσεις προς το Ελεγκτικό Συνέδριο, ότι θα ολοκληρώσει την πλήρη περιγραφή των διαδικασιών που πρέπει να ακολουθηθούν σε σχέση με τις προσλήψεις κατά το πρώτο τρίμηνο του 2009·

         Δημοσιονομικός σχεδιασμός και εκτέλεση

               8.

               επισημαίνει ότι το Ελεγκτικό Συνέδριο, χωρίς να εκφράζει επιφυλάξεις στη δήλωση αξιοπιστίας του, εφιστά ιδιαίτερα την προσοχή στις παρατηρήσεις του σχετικά με τον δημοσιονομικό σχεδιασμό και την εκτέλεση·

               9.

               επισημαίνει από την ετήσια έκθεση του Ελεγκτικού Συνεδρίου για το 2006, ότι ο τελικός προϋπολογισμός της Αρχής για το 2007 ήταν 16 600 000 ευρώ, συμπεριλαμβανομένου αποθεματικού 1 900 000 ευρώ· επισημαίνει περαιτέρω, ότι στο τέλος του 2007 χρειάστηκε να ακυρωθούν πιστώσεις 3 400 000 ευρώ, συμπεριλαμβανομένου του αποθεματικού, και ότι, επιπλέον, μεταφέρθηκαν στο 2008 πιστώσεις 2 700 000 ευρώ·

               10.

               εκφράζει την ανησυχία του για τη διαπίστωση του Ελεγκτικού Συνεδρίου, ότι πάνω από το 35 % των τελικών πιστώσεων δεν είχαν απορροφηθεί, γεγονός που, κατά το Ελεγκτικό Συνέδριο, δείχνει ότι οι διαδικασίες του Οργανισμού για τον προγραμματισμό και την εγγραφή στον προϋπολογισμό έπασχαν από σοβαρές αδυναμίες·

               11.

               επισημαίνει ότι ο Οργανισμός, στις απαντήσεις του προς το Ελεγκτικό Συνέδριο, αναφέρεται στο γεγονός ότι ο προϋπολογισμός του 2007 καταρτίστηκε όταν είχε μόλις αποκτήσει οικονομική ανεξαρτησία και δεν είχε προηγούμενη πείρα στην οποία να βασίσει τις προβλέψεις του, και ότι η αβεβαιότητα σχετικά με το αν και πότε θα ελευθερωνόταν το αποθεματικό κατέστησε αναγκαίο τον σχεδιασμό δραστηριοτήτων χωρίς να λαμβάνεται υπόψη το αποθεματικό·

               12.

               εκφράζει την ανησυχία του για τη διαπίστωση του Ελεγκτικού Συνεδρίου ότι, μολονότι το ποσοστό εκτέλεσης του προϋπολογισμού ήταν χαμηλό, τα ταμειακά διαθέσιμα που ζήτησε και έλαβε από την Επιτροπή υπερβαίνουν κατά πολύ τις πραγματικές ανάγκες του σε μετρητά·

               13.

               επισημαίνει ότι τα ταμειακά διαθέσιμα του Οργανισμού στις αρχές του 2007 ήταν περίπου 2 300 000 ευρώ και ότι, επιπλέον, ζήτησε και έλαβε 17 000 000 ευρώ σε μετρητά από την Επιτροπή· επισημαίνει ότι οι πληρωμές που πραγματοποιήθηκαν το 2007 ισοδυναμούσαν περίπου σε 12 500 000 ευρώ· καταλήγει στο συμπέρασμα ότι τα μετρητά που εισπράχθηκαν υπερέβαιναν τις πραγματικές ανάγκες κατά περίπου 6 800 000 ευρώ·

               14.

               συμφωνεί με το συμπέρασμα του Ελεγκτικού Συνεδρίου, ότι οι προβλέψεις του Οργανισμού όσον αφορά τα ταμειακά διαθέσιμα δεν είχαν καταρτιστεί με αυστηρότητα, πράγμα που αντίκειται στην αρχή της χρηστής δημοσιονομικής διαχείρισης·

               15.

               επισημαίνει ότι ο γενικός διευθυντής, στη γραπτή εξήγησή του προς το Κοινοβούλιο αναγνωρίζει ότι το συνολικό ποσό μετρητών που ζητήθηκε και διατέθηκε υπερέβαινε τις πραγματικές ανάγκες, και εξηγεί ότι τούτο συνδέεται με το χαμηλό ποσοστό εκτέλεσης του προϋπολογισμού και την έλλειψη πείρας για τη στήριξη των προβλέψεων των αναγκών σε μετρητά·

               16.

               εκφράζει την ικανοποίησή του για τη δήλωση του γενικού διευθυντή ότι, στο μεταξύ, η διαδικασία για τη συλλογή επιδοτήσεων αναπροσαρμόστηκε, ενώ βελτιώθηκε και η πρόβλεψη των αναγκών σε μετρητά·

               17.

               καλεί τον Οργανισμό, με βάση του άρθρο 15 παράγραφος 5 του κανονισμού (ΕΚ) αριθ. 2343/2002, που βρίσκεται σε ισχύ από τον Ιούλιο του 2008, και ο οποίος υποχρεώνει τους οργανισμούς να διαχειρίζονται με αυστηρότητα τα ταμειακά τους διαθέσιμα ώστε να διασφαλίζουν ότι το ισοζύγιο ταμειακών διαθεσίμων τους περιορίζεται σε δεόντως αιτιολογημένες απαιτήσεις, να δώσει ιδιαίτερη προσοχή στη βελτίωση της διαχείρισης των ταμειακών του διαθεσίμων·

         Συνέχεια που δόθηκε στη διαδικασία απαλλαγής για το 2006

               18.

               υπενθυμίζει ότι το οικονομικό έτος 2006 ήταν το πρώτο έτος οικονομικής αυτονομίας και υπαγωγής του Οργανισμού στη διαδικασία απαλλαγής·

               19.

               υπενθυμίζει ότι για το 2006 η δήλωση αξιοπιστίας του Ελεγκτικού Συνεδρίου δόθηκε με επιφυλάξεις λόγω αδυναμιών στις διαδικασίες υποβολής προσφορών, και εκφράζει τη λύπη του για το γεγονός ότι το Ελεγκτικό Συνέδριο διαπίστωσε και πάλι αδυναμίες στις προμήθειες το 2007·

               20.

               επισημαίνει ότι ο Οργανισμός, στις απαντήσεις του προς το Ελεγκτικό Συνέδριο αναγνωρίζει ότι χρειάζονται περαιτέρω βελτιώσεις και ότι εκπονεί εγχειρίδιο προμηθειών για την τυποποίηση των διαδικασιών·

               21.

               επισημαίνει ότι, όπως το 2006, το Ελεγκτικό Συνέδριο άσκησε κριτική σχετικά με αδυναμίες στην εκτέλεση του προϋπολογισμού, ιδιαίτερα όσον αφορά το υψηλό ποσοστό των μεταφορών πιστώσεων·

               22.

               ζητεί από τον Οργανισμό να καταβάλει προσπάθεια για την αύξηση του ποσοστού εκτέλεσης του προϋπολογισμού και να αναφέρει τις ενέργειες που ανέλαβε και τα αποτελέσματα που είχε, στην έκθεσή του για τη δημοσιονομική και οικονομική διαχείριση για το 2008·

               23.

               καλεί την Επιτροπή να διασφαλίσει ότι μελλοντικά ο Οργανισμός θα τηρεί αυστηρή δημοσιονομική πειθαρχία και θα λειτουργεί πάντα μέσα στα όρια των εγκριθέντων προϋπολογισμών·

               24.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 23ης Απριλίου 2009 σχετικά με τη δημοσιονομική διαχείριση και τον έλεγχο των οργανισμών της ΕΕ (7).

      (1)  ΕΕ C 278 της 31.10.2008, σ. 53.

      (2)  ΕΕ C 311 της 5.12.2008, σ. 92.

      (3)  ΕΕ L 248 της 16.9.2002, σ. 1.

      (4)  ΕΕ L 164 της 30.4.2004, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 88 της 31.3.2009, σ. 209.

      (7)  Βλέπε σελίδα 206 της παρούσας Επίσημης Εφημερίδας.


title: Απόφαση (ΕΕ) 2017/341 του Ευρωπαϊκού Κοινοβουλίου και του Συμβουλίου, της 14ης Δεκεμβρίου 2016, σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση που υπέβαλε η Ισπανία — EGF/2016/004 ES/Comunidad Valenciana, αυτοκινητοβιομηχανία

text:
               28.2.2017

               EL

               Επίσημη Εφημερίδα της Ευρωπαϊκής Ένωσης

               L 50/51

         ΑΠΌΦΑΣΗ (ΕΕ) 2017/341 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 14ης Δεκεμβρίου 2016
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση που υπέβαλε η Ισπανία — EGF/2016/004 ES/Comunidad Valenciana, αυτοκινητοβιομηχανία
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006 (1), και ιδίως το άρθρο 15 παράγραφος 4,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (2), και ιδίως το σημείο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη σε εργαζομένους που απολύονται και σε αυτοαπασχολουμένους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.

               (2)

               Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. EUR (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου (3).

               (3)

               Στις 21 Ιουνίου 2016 η Ισπανία υπέβαλε αίτηση κινητοποίησης του ΕΤΠ για την αντιμετώπιση των απολύσεων σε 29 επιχειρήσεις στον τομέα της αυτοκινητοβιομηχανίας στην Ισπανία. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)

               Σύμφωνα με το άρθρο 4 παράγραφος 2 του κανονισμού (ΕΕ) αριθ. 1309/2013, η αίτηση της Ισπανίας θεωρείται αποδεκτή δεδομένου ότι οι απολύσεις έχουν σοβαρό αντίκτυπο στην απασχόληση και στην τοπική, περιφερειακή ή εθνική οικονομία.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 856 800 EUR σχετικά με την αίτηση που υπέβαλε η Ισπανία.

               (6)

               Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση ισχύει και εφαρμόζεται από την ημερομηνία της έκδοσής της,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ένωσης για το οικονομικό έτος 2016, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 856 800 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 14 Δεκεμβρίου 2016.

      Στρασβούργο, 14 Δεκεμβρίου 2016.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         I. KORČOK

      (1)  ΕΕ L 347 της 20.12.2013, σ. 855.

      (2)  ΕΕ C 373 της 20.12.2013, σ. 1.

      (3)  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).


Avis juridique important

|

32000D0597

2000/597/ΕΚ, Ευρατόμ: Απόφαση του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων

Επίσημη Εφημερίδα αριθ. L 253 της 07/10/2000 σ. 0042 - 0046

Απόφαση του Συμβουλίουτης 29ης Σεπτεμβρίου 2000για το σύστημα των ιδίων πόρων των Ευρωπαϊκών Κοινοτήτων(2000/597/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 269,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 73,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη του Ελεγκτικού Συνεδρίου(3),τη γνώμη της Οικονομικής και Κοινωνικής Επιτροπής(4),Εκτιμώντας τα ακόλουθα:(1) Σύμφωνα με τα συμπεράσματα του Ευρωπαϊκού Συμβουλίου που συνήλθε στο Βερολίνο στις 24 και 25 Μαρτίου 1999, προβλέπεται, μεταξύ άλλων, ότι το σύστημα ιδίων πόρων των Ευρωπαϊκών Κοινοτήτων πρέπει να είναι δίκαιο, διαφανές, αποτελεσματικό και απλό και να βασίζεται σε κριτήρια που να εκφράζουν όσο το δυνατόν καλύτερα την ικανότητα συνεισφοράς κάθε κράτους μέλους.(2) Το σύστημα ιδίων πόρων των Κοινοτήτων πρέπει να εξασφαλίζει επαρκείς πόρους για την τακτική ανάπτυξη των πολιτικών των Κοινοτήτων, με την επιφύλαξη εφαρμογής αυστηρής δημοσιονομικής πειθαρχίας.(3) Είναι σκόπιμο να χρησιμοποιούνται τα καλύτερα δυνατά στοιχεία για τον προϋπολογισμό της Ευρωπαϊκής Ένωσης και τους ιδίους πόρους των Κοινοτήτων· η εφαρμογή του ευρωπαϊκού συστήματος ολοκληρωμένων οικονομικών λογαριασμών (εφεξής "ΕΣΟΛ 95") σύμφωνα με τον κανονισμό (ΕΚ) αριθ. 2223/96 του Συμβουλίου(5) θα βελτιώσει την ποιότητα του υπολογισμού των δεδομένων σχετικά με τους εθνικούς λογαριασμούς.(4) Είναι σκόπιμο να χρησιμοποιούνται οι πλέον πρόσφατες στατιστικές έννοιες όσον αφορά τους ιδίους πόρους και κατά συνέπεια να οριστεί ότι το ακαθάριστο εθνικό προϊόν (ΑΕΠ) είναι ταυτόσημο για αυτούς τους σκοπούς με το ακαθάριστο εθνικό εισόδημα (ΑΕΕ) όπως ορίζεται από την Επιτροπή σύμφωνα με το ΕΣΟΛ 95 και τον κανονισμό (ΕΚ) αριθ. 2223/96.(5) Επιπλέον, είναι σκόπιμο, όταν οι τροποποιήσεις του ΕΣΟΛ 95 οδηγούν σε σημαντικές αλλαγές του ΑΕΕ όπως προβλέπεται από την Επιτροπή σύμφωνα με τον κανονισμό (ΕΚ) αριθ. 2223/96, να αποφασίζει το Συμβούλιο αν οι τροποποιήσεις θα ισχύουν για τους ιδίους πόρους.(6) Σύμφωνα με την απόφαση του Συμβουλίου 94/728/ΕΚ, Ευρατόμ, της 31ης Οκτωβρίου 1994, για το σύστημα των ιδίων πόρων των Ευρωπαϊκών Κοινοτήτων(6), το ανώτατο όριο των ιδίων πόρων για το 1999 ισούται με το 1,27 % του ΑΕΠ των Κοινοτήτων σε τιμές αγοράς και το συνολικό ανώτατο όριο όσον αφορά τις πιστώσεις για αναλήψεις υποχρεώσεων ανέρχεται σε 1,335 % του ΑΕΠ των Κοινοτήτων.(7) Είναι σκόπιμο να προσαρμοστούν αυτά τα ανώτατα όρια που εκφράζονται ως ποσοστό του ΑΕΠ ώστε να διατηρηθεί σταθερό το ποσό που τίθεται στη διάθεση των Κοινοτήτων θεσπίζοντας ένα μαθηματικό τύπο για τον καθορισμό των νέων ανώτατων ορίων, όσον αφορά το ΑΕΠ όπως καθορίζεται για τους σκοπούς της παρούσας απόφασης, ο οποίος θα εφαρμόζεται μετά την έναρξη ισχύος της παρούσας απόφασης.(8) Είναι σκόπιμο να χρησιμοποιηθεί στο μέλλον η ίδια μέθοδος και κατά τις τροποποιήσεις του ΕΣΟΛ 95 που μπορεί να επηρεάσουν το επίπεδο του ΑΕΠ.(9) Για να συνεχισθεί ο συνυπολογισμός της ικανότητας συνεισφοράς κάθε κράτους μέλους στο σύστημα των ιδίων πόρων και να διορθωθούν τα φθίνοντα στοιχεία που υφίστανται στο σημερινό σύστημα ιδίων πόρων για τα λιγότερο ευημερούντα κράτη μέλη, το Ευρωπαϊκό Συμβούλιο που συνήλθε στο Βερολίνο στις 24 και 25 Μαρτίου 1999 κατέληξε στο συμπέρασμα ότι οι κανόνες χρηματοδότησης της Ένωσης πρέπει να τροποποιηθούν ως εξής:- ο μέγιστος συντελεστής του πόρου ΦΠΑ θα μειωθεί από 1 % σε 0,75 % το 2002 και το 2003 και σε 0,50 % μετά το 2004,- η βάση του ΦΠΑ των κρατών μελών θα συνεχίσει να παραμένει στο 50 % του ΑΕΠ.(10) Το Ευρωπαϊκό Συμβούλιο της 24ης και 25ης Μαρτίου 1999 συμπέρανε ότι είναι σκόπιμο να προσαρμοσθεί το ποσό που παρακρατούν τα κράτη μέλη για να καλύψουν τις δαπάνες είσπραξης των λεγόμενων παραδοσιακών ίδιων πόρων που καταβάλλονται στον προϋπολογισμό της Ευρωπαϊκής Ένωσης.(11) Οι ανισορροπίες στον προϋπολογισμό πρέπει να διορθώνονται κατά τρόπο που να μην επηρεάζει τους διαθέσιμους για τις κοινοτικές πολιτικές ιδίους πόρους και να αντιμετωπίζονται στο μέτρο του δυνατού, μέσω της πολιτικής δαπανών.(12) Το Ευρωπαϊκό Συμβούλιο, που συνήλθε στις 24 και 25 Μαρτίου 1999, κατέληξε στο συμπέρασμα ότι η μέθοδος υπολογισμού της διόρθωσης των δημοσιονομικών ανισορροπιών υπέρ του Ηνωμένου Βασιλείου που ορίζεται στην απόφαση 88/376/ΕΟΚ, Ευρατόμ(7) και επιβεβαιώνεται από την απόφαση 94/728/ΕΚ, Ευρατόμ, δεν πρέπει να περιλαμβάνει τα απροσδόκητα κέρδη που προκύπτουν από τις αλλαγές του συστήματος χρηματοδότησης και από τη μελλοντική διεύρυνση· ως εκ τούτου, τη στιγμή της διεύρυνσης, μια προσαρμογή θα μειώσει τις "συνολικές κατανεμηθείσες δαπάνες" κατά ποσό ισοδύναμο με τις ετήσιες προενταξιακές δαπάνες στις προσχωρούσες χώρες, εξασφαλίζοντας ότι οι δαπάνες που δεν υφίστανται τώρα μείωση δεν θα μειωθούν ούτε στο μέλλον.(13) Για λόγους σαφήνειας, η περιγραφή του υπολογισμού της διόρθωσης των δημοσιονομικών ανισορροπιών που παραχωρείται στο Ηνωμένο Βασίλειο απλοποιήθηκε· η απλοποίηση αυτή δεν έχει συνέπειες στο ύψος της διόρθωσης που παραχωρείται στο Ηνωμένο Βασίλειο.(14) Το Ευρωπαϊκό Συμβούλιο της 24ης και 25ης Μαρτίου 1999, κατέληξε στο συμπέρασμα ότι η μέθοδος χρηματοδότησης της διόρθωσης των δημοσιονομικών ανισορροπιών υπέρ του Ηνωμένου Βασιλείου πρέπει να τροποποιηθεί ώστε να καταστεί δυνατή η μείωση της χρηματοδοτικής συμμετοχής της Αυστρίας, της Γερμανίας, των Κάτω Χωρών και της Σουηδίας στο 25 % του κανονικού τους μεριδίου.(15) Το νομισματικό αποθεματικό, (εφεξής "νομισματικό αποθεματικό ΕΓΤΠΕ"), το αποθεματικό για τη χρηματοδότηση του Ταμείου Εγγύησης Δανείων και το αποθεματικό για τη χορήγηση επείγουσας βοήθειας σε τρίτες χώρες, αποτελούν αντικείμενο ειδικών διατάξεων.(16) Είναι σκόπιμο να προβεί η Επιτροπή, μέχρι την 1η Ιανουαρίου 2006, σε γενική επανεξέταση της λειτουργίας του συστήματος ιδίων πόρων, η οποία θα συνοδεύεται ενδεχομένως από κατάλληλες προτάσεις που θα λαμβάνουν υπόψη όλους τους σχετικούς παράγοντες, συμπεριλαμβανομένων των επιπτώσεων της διεύρυνσης για τη χρηματοδότηση του προϋπολογισμού της Ευρωπαϊκής Ένωσης, της δυνατότητας αλλαγής της διάρθρωσης των ιδίων πόρων μέσω της δημιουργίας νέων αυτόνομων ιδίων πόρων, της διόρθωσης των δημοσιονομικών ανισορροπιών υπέρ του Ηνωμένου Βασιλείου καθώς και της μείωσης της συμμετοχής της Αυστρίας, της Γερμανίας, των Κάτω Χωρών και της Σουηδίας στη χρηματοδότηση της διόρθωσης αυτής.(17) Πρέπει να τεθούν διατάξεις που θα εξασφαλίσουν τη μετάβαση από το καθεστώς που θεσπίζει η απόφαση 94/728/ΕΟΚ, Ευρατόμ στο καθεστώς που προκύπτει από την παρούσα απόφαση.(18) Το Ευρωπαϊκό Συμβούλιο της 24ης και 25ης Μαρτίου 1999 κατέληξε ότι η παρούσα απόφαση θα πρέπει να τεθεί σε εφαρμογή την 1η Ιανουαρίου 2002,ΕΞΕΔΩΣΕ ΤΙΣ ΠΑΡΟΥΣΕΣ ΔΙΑΤΑΞΕΙΣ, ΤΗΝ ΑΠΟΔΟΧΗ ΤΩΝ ΟΠΟΙΩΝ ΣΥΝΙΣΤΑ ΣΤΑ ΚΡΑΤΗ ΜΕΛΗ:Άρθρο 1Οι ίδιοι πόροι διατίθενται στις Κοινότητες σύμφωνα με τους κανόνες που τίθενται στα επόμενα άρθρα προκειμένου να εξασφαλιστεί η χρηματοδότηση του προϋπολογισμού της Ευρωπαϊκής Ένωσης, σύμφωνα με το άρθρο 269 της συνθήκης για την ίδρυση της Ευρωπαϊκής Κοινότητας (εφεξής "συνθήκη ΕΚ") και το άρθρο 173 της συνθήκης για την ίδρυση της Ευρωπαϊκής Κοινότητας Ατομικής Ενέργειας (εφεξής "συνθήκη Ευρατόμ").Ο προϋπολογισμός της Ευρωπαϊκής Ένωσης χρηματοδοτείται εξ ολοκλήρου, με την επιφύλαξη των άλλων εσόδων, από τους ιδίους πόρους των Κοινοτήτων.Άρθρο 21. Συνιστούν ιδίους πόρους εγγραφομένους στον προϋπολογισμό της Ευρωπαϊκής Ένωσης τα έσοδα από:α) εισφορές, πριμοδοτήσεις, σνμπληρωματικά ή εξισωτικά ποσά, πρόσθετα ποσά ή συντελεστές και λοιπά τέλη που έχουν θεσπιστεί ή θα θεσπιστούν από τα θεσμικά όργανα των Κοινοτήτων επί των συναλλαγών με χώρες μη μέλη, στο πλαίσιο της κοινής γεωργικής πολιτικής, όπως και από εισφορές και άλλα τέλη στο πλαίσιο της κοινής οργάνωσης των αγορών ζάχαρης·β) τους δασμούς του κοινού δασμολογίου και τους λοιπούς δασμούς που έχουν θεσπιστεί ή θα θεσπιστούν από τα θεσμικά όργανα των Κοινοτήτων επί των συναλλαγών με χώρες μη μέλη και από τους δασμούς που επιβάλλονται στα προϊόντα τα οποία υπάγονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα·γ) την εφαρμογή ενιαίου συντελεστή για όλα τα κράτη μέλη όσον αφορά την εναρμονισμένη βάση του ΦΠΑ, η οποία καθορίζεται σύμφωνα με τους κοινοτικούς κανόνες. Η βάση υπολογισμού η οποία πρέπει να λαμβάνεται υπόψη, προς τούτο δεν πρέπει να υπερβαίνει το 50 % του ΑΕΠ κάθε κράτους μέλους, όπως αυτό ορίζεται στην παράγραφο 7·δ) την εφαρμογή συντελεστή - που θα καθοριστεί στο πλαίσιο της διαδικασίας του προϋπολογισμού βάσει όλων των άλλων εσόδων - στο άθροισμα των ΑΕΠ όλων των κρατών μελών.2. Επίσης, συνιστούν ιδίους πόρους εγγραφομένους στον προϋπολογισμό των Κοινοτήτων τα έσοδα από άλλες εισφορές οι οποίες θεσπίζονται ενδεχομένως στο πλαίσιο κοινής πολιτικής, σύμφωνα με τη συνθήκη ΕΚ και τη συνθήκη Ευρατόμ, εφόσον έχει ολοκληρωθεί η διαδικασία του άρθρου 269 της συνθήκης ΕΚ ή του άρθρου 173 της συνθήκης Ευρατόμ.3. Τα κράτη μέλη παρακρατούν, ως έξοδα είσπραξης, το 25 % των ποσών που πρέπει να καταβληθούν βάσει της παραγράφου 1 στοιχεία α) και β) και που θα καθοριστούν μετά την 31η Δεκεμβρίου 2000.4. Ο ενιαίος συντελεστής που αναφέρεται στην παράγραφο 1 στοιχείο γ), αντιστοιχεί στο συντελεστή που προκύπτει από τη διαφορά μεταξύ:α) του μέγιστου συντελεστή του πόρου ΦΠΑ ο οποίος καθορίζεται σε:0,75 % το 2002 και το 20030,50 % μετά το 2004,καιβ) ενός ("παγωμένου συντελεστή") συντελεστή που είναι ισοδύναμος με το λόγο του ποσού της αντιστάθμισης που προβλέπει το άρθρο 4 προς το άθροισμα των βάσεων υπολογισμού του ΦΠΑ όλων των κρατών μελών [οι οποίες καθορίζονται σύμφωνα με την παράγραφο 1 στοιχείο γ)], λαμβανομένου υπόψη του γεγονότος ότι το Ηνωμένο Βασίλειο δεν θα συμμετάσχει στη χρηματοδότηση της διόρθωσης και ότι το μερίδιο της Αυστρίας, της Γερμανίας, των Κάτω Χωρών και της Σουηδίας για τη χρηματοδότηση της διόρθωσης υπέρ του Ηνωμένου Βασιλείου μειώνεται κατά ένα τέταρτο σε σχέση με την κανονική του τιμή.5. Ο συντελεστής που καθορίζεται στην παράγραφο 1 στοιχείο δ) εφαρμόζεται στο ΑΕΠ κάθε κράτους μέλους.6. Αν ο προϋπολογισμός δεν εγκριθεί στην αρχή του οικονομικού έτους, εξακολουθούν να εφαρμόζονται, μέχρι την έναρξη ισχύος των νέων συντελεστών, ο προηγούμενος ενιαίος συντελεστής ΦΠΑ και ο συντελεστής σχετικά με το ΑΕΠ των κρατών μελών, με την επιφύλαξη των διατάξεων που θεσπίζονται σύμφωνα με το άρθρο 8 παράγραφος 2, όσον αφορά το νομισματικό αποθεματικό του ΕΓΤΠΕ, το αποθεματικό για τη χρηματοδότηση του Ταμείου Εγγύησης Δανείων και το αποθεματικό για τη χορήγηση επείγουσας βοήθειας σε τρίτες χώρες.7. Για την εφαρμογή της παρούσας απόφασης, ως ΑΕΠ θεωρείται το ετήσιο ΑΕΕ σε αγοραίες τιμές όπως καθορίζεται από την Επιτροπή κατ' εφαρμογή του ΕΣΟΛ 95, σύμφωνα με τον κανονισμό (ΕΚ) αριθ. 2223/96.Στην περίπτωση τροποποιήσεων του ΕΣΟΛ 95 που συνεπάγονται σημαντικές μεταβολές του ΑΕΕ όπως καθορίζεται από την Επιτροπή, το Συμβούλιο, αποφαινόμενο ομοφώνως βάσει προτάσεως της Επιτροπής και κατόπιν διαβουλεύσεως με το Ευρωπαϊκό Κοινοβούλιο, αποφασίζει εάν οι τροποποιήσεις αυτές θα ισχύσουν για τους σκοπούς της παρούσας απόφασης.Άρθρο 31. Το συνολικό ποσό των ιδίων πόρων που χορηγείται στις Κοινότητες για την κάλυψη των πιστώσεων για πληρωμές δεν υπερβαίνει ένα ορισμένο ποσοστό του συνολικού ΑΕΠ των κρατών μελών. Το ποσοστό αυτό, το οποίο εκφράζεται με δύο δεκαδικά ψηφία, θα υπολογιστεί από την Επιτροπή το Δεκέμβριο 2001 με βάση τον ακόλουθο τύπο:>PIC FILE= "L_2000253EL.004401.EPS">2. Οι πιστώσεις για αναλήψεις υποχρεώσεων που εγγράφονται στο γενικό προϋπολογισμό της Ευρωπαϊκής Ένωσης πρέπει να εξελίσσονται εύρυθμα, ώστε το συνολικό ποσό που θα προκύψει να μην υπερβαίνει ένα ορισμένο ποσοστό του συνολικού ΑΕΠ των κρατών μελών. Το ποσοστό αυτό, το οποίο εκφράζεται με δύο δεκαδικά ψηφία, θα υπολογιστεί από την Επιτροπή το Δεκέμβριο 2001 με βάση τον ακόλουθο τύπο:>PIC FILE= "L_2000253EL.004402.EPS">Θα διατηρηθεί εύρυθμη σχέση μεταξύ των πιστώσεων για αναλήψεις υποχρεώσεων και των πιστώσεων για πληρωμές, προκειμένου να διασφαλιστεί η συμβατότητά τους και να τηρηθούν κατά τα επόμενα έτη τα ανώτατα όρια που αναφέρονται στην παράγραφο 1.3. Η Επιτροπή πρέπει να κοινοποιήσει στην αρμόδια για τον προϋπολογισμό αρχή τα νέα ανώτατα όρια των ιδίων πόρων μέχρι τις 31 Δεκεμβρίου 2001.4. Σε περίπτωση τροποποιήσεων του ΕΣΟΛ 95 που συνεπάγονται μεταβολές στο επίπεδο του ΑΕΠ, εφαρμόζεται η ίδια μέθοδος που περιγράφεται στις παραγράφους 1 και 2.Άρθρο 4Παραχωρείται στο Ηνωμένο Βασίλειο διόρθωση των δημοσιονομικών ανισορροπιών.Η διόρθωση αυτή καθορίζεται ως ακολούθως:α) με τον υπολογισμό της διαφοράς, κατά το προηγούμενο οικονομικό έτος, μεταξύ:- του ποσοστιαίου μεριδίου του Ηνωμένου Βασιλείου στο άθροισμα των μη προσαρμοσμένων βάσεων υπολογισμού του ΦΠΑ, και- του ποσοστιαίου μεριδίου του Ηνωμένου Βασιλείου στο σύνολο των κατανεμημένων δαπανών·β) με τον πολλαπλασιασμό της εν λόγω διαφοράς επί το σύνολο των κατανεμημένων δαπανών·γ) με τον πολλαπλασιασμό του αποτελέσματος του στοιχείου β) επί 0,66·δ) με την αφαίρεση από το γινόμενο του στοιχείου γ) του αποτελέσματος που προκύπτει για το Ηνωμένο Βασίλειο λόγω προσαρμογής της βάσης ΦΠΑ και των καταβολών που προβλέπει το άρθρο 2 παράγραφος 1 στοιχεία γ) και δ), δηλαδή τη διαφορά μεταξύ:- του ποσού που έπρεπε να είχε καταβάλει το Ηνωμένο Βασίλειο για τα ποσά που χρηματοδοτήθηκαν από τους πόρους που προβλέπει το άρθρο 2 παράγραφος 1 στοιχεία γ) και δ), εάν είχε εφαρμοσθεί ενιαίος συντελεστής στις μη προσαρμοσμένες βάσεις ΦΠΑ, και- των πληρωμών του Ηνωμένου Βασιλείου που προκύπτουν από την εφαρμογή του άρθρου 2 παράγραφος 1 στοιχεία γ) και δ)·ε) μετά το έτος 2001, με την αφαίρεση από το αποτέλεσμα του στοιχείου δ) των καθαρών κερδών του Ηνωμένου Βασιλείου που προκύπτουν από την αύξηση του ποσοστού των πόρων που αναφέρονται στο άρθρο 2 παράγραφος 1 στοιχεία α) και β) το οποίο παρακρατούν τα κράτη μέλη για την κάλυψη των δαπανών είσπραξης και άλλων σχετικών δαπανών·στ) σε κάθε διεύρυνση της Ευρωπαϊκής Ένωσης, θα υπολογίζεται η αναπροσαρμογή του αποτελέσματος που προβλέπει το στοιχείο ε) με σκοπό τη μείωση της αντιστάθμισης και προκειμένου να εξασφαλισθεί ότι οι δαπάνες που δεν είχαν αντισταθμιστεί πριν από τη διεύρυνση δεν θα αντισταθμιστούν και στη συνέχεια. Η αναπροσαρμογή αυτή πραγματοποιείται με τη μείωση του συνολικού ποσού των κατανεμημένων δαπανών κατά ποσό ισοδύναμο με τις ετήσιες δαπάνες προ της προσχώρησης στις υποψήφιες χώρες. Όλα τα ποσά που υπολογίζονται έτσι, μεταφέρονται στα επόμενα οικονομικά έτη και προσαρμόζονται κάθε χρόνο με βάση τον αποπληθωριστή ευρώ του ΑΕΠ που χρησιμοποιείται για την προσαρμογή των δημοσιονομικών προοπτικών.Άρθρο 51. Τα άλλα κράτη μέλη φέρουν την οικονομική επιβάρυνση της διόρθωσης σύμφωνα με τον ακόλουθο τρόπο:η κατανομή της επιβάρυνσης υπολογίζεται, καταρχάς, σε συνάρτηση με το αντίστοιχο μερίδιο των κρατών μελών στις πληρωμές που προβλέπει το άρθρο 2 παράγραφος 1 στοιχείο δ), εξαιρουμένου του Ηνωμένου Βασιλείου. Η κατανομή αυτή αναπροσαρμόζεται στη συνέχεια έτσι ώστε να περιοριστεί η χρηματοδοτική συμμετοχή της Αυστρίας, της Γερμανίας, των Κάτω Χωρών και της Σουηδίας στο ένα τέταρτο του κανονικού τους μεριδίου που προκύπτει από τον υπολογισμό αυτό.2. Παραχωρείται διόρθωση στο Ηνωμένο Βασίλειο που ισοδυναμεί με μείωση των πληρωμών του που απορρέουν από την εφαρμογή του άρθρου 2 παράγραφος 1 στοιχεία γ) και δ). Η οικονομική επιβάρυνση στην οποία υποβάλλονται τα άλλα κράτη μέλη προστίθεται στις πληρωμές τους που απορρέουν από την εφαρμογή του άρθρου 2 παράγραφος 1 στοιχεία γ) και δ) για κάθε κράτος μέλος.3. Η Επιτροπή προβαίνει στους αναγκαίους υπολογισμούς για την εφαρμογή του άρθρου 4 και του παρόντος άρθρου.4. Αν ο προϋπολογισμός δεν έχει ακόμη εγκριθεί στην αρχή του οικονομικού έτους, η διόρθωση που χορηγήθηκε στο Ηνωμένο Βασίλειο και η οικονομική επιβάρυνση που φέρουν τα άλλα κράτη μέλη εξακολουθούν να ισχύουν, ως είχαν εγγραφεί στον τελευταίο οριστικά εγκεκριμένο προϋπολογισμό.Άρθρο 6Τα έσοδα που αναφέρονται στο άρθρο 2 χρησιμοποιούνται αδιακρίτως για τη χρηματοδότηση όλων των δαπανών που εγγράφονται στον προϋπολογισμό. Τα έσοδα που απαιτούνται για την πλήρη ή τη μερική κάλυψη του νομισματικού αποθεματικού του ΕΓΤΠΕ, του αποθεματικού για τη χρηματοδότηση του Ταμείου Εγγύησης Δανείων, και του αποθεματικού για τη χορήγηση επείγουσας βοήθειας σε τρίτες χώρες, και έχουν εγγραφεί στον προϋπολογισμό, δεν ζητούνται από τα κράτη μέλη παρά μόνον κατά τη χρησιμοποίηση των αποθεματικών. Οι διατάξεις λειτουργίας των αποθεματικών αυτών θεσπίζονται, εάν χρειαστεί, σύμφωνα με το άρθρο 8, παράγραφος 2.Άρθρο 7Τυχόν πλεόνασμα των εσόδων των Κοινοτήτων επί του συνόλου των πραγματικών δαπανών κατά τη διάρκεια ενός οικονομικού έτους μεταφέρεται στο επόμενο οικονομικό έτος.Τυχόν πλεονάσματα που προκύπτουν εκ μεταφοράς από κεφάλαια του ΕΓΤΠΕ, Τμήμα Εγγυήσεων, ή τα πλεονάσματα του Ταμείου Εγγυήσεων για εξωτερικές δράσεις που μεταφέρονται στην κατάσταση εσόδων του προϋπολογισμού, θεωρούνται ως ίδιοι πόροι.Άρθρο 81. Οι ίδιοι πόροι των Κοινοτήτων που αναφέρονται στο άρθρο 2 παράγραφος 1 στοιχεία α) και β), εισπράττονται από τα κράτη μέλη σύμφωνα με τις εθνικές νομοθετικές, κανονιστικές και διοικητικές διατάξεις οι οποίες προσαρμόζονται, ενδεχομένως, στις απαιτήσεις των κοινοτικών ρυθμίσεων.Η Επιτροπή προβαίνει, σε τακτά διαστήματα, σε εξέταση των εθνικών διατάξεων που της κοινοποιούν τα κράτη μέλη, ανακοινώνει στα κράτη μέλη τις προσαρμογές που κρίνει αναγκαίες προς συμμόρφωσή τους προς τις κοινοτικές ρυθμίσεις, και υποβάλλει έκθεση στην αρμόδια για τον προϋπολογισμό αρχή.Τα κράτη μέλη θέτουν τους πόρους που προβλέπονται στο άρθρο 2 παράγραφος 1 στοιχεία α) έως δ), στη διάθεση της Επιτροπής.2. Με την επιφύλαξη της επαλήθευσης των λογαριασμών και των ελέγχων νομιμότητας και κανονικότητας, που προβλέπονται από το άρθρο 248 της συνθήκης ΕΚ και το άρθρο 160Γ της συνθήκης Ευρατόμ και αφορούν κυρίως την αξιοπιστία και την αποτελεσματικότητα των εθνικών συστημάτων και των διαδικασιών προσδιορισμού της βάσης των ιδίων πόρων από τον ΦΠΑ και το ΑΕΠ, και με την επιφύλαξη των ελέγχων δυνάμει του άρθρου 279 στοιχείο γ) της συνθήκης ΕΚ και άρθρο 183 στοιχείο γ) της συνθήκης Ευρατόμ, το Συμβούλιο, αποφασίζοντας ομοφώνως, βάσει προτάσεως της Επιτροπής και κατόπιν διαβουλεύσεως με το Ευρωπαϊκό Κοινοβούλιο, θεσπίζει τις αναγκαίες διατάξεις εφαρμογής της παρούσας απόφασης, καθώς και τις διατάξεις για τον έλεγχο της είσπραξης, την απόδοση στην Επιτροπή και την καταβολή των εσόδων που αναφέρονται στα άρθρα 2 και 5.Άρθρο 9Η Επιτροπή θα πραγματοποιήσει, μέχρι την 1η Ιανουαρίου 2006, μια γενική επανεξέταση του συστήματος ιδίων πόρων που θα συνοδεύεται ενδεχομένως από κατάλληλες προτάσεις, βάσει όλων των σχετικών παραγόντων, οι οποίες θα καλύπτουν, μεταξύ άλλων, τις επιπτώσεις διεύρυνσης στη χρηματοδότηση του προϋπολογισμού, τις δυνατότητες τροποποίησης της δομής των ιδίων πόρων δια της δημιουργίας ενός νέου αυτόνομου ίδιου πόρου, τη διόρθωση των δημοσιονομικών ανισορροπιών που παραχωρείται στο Ηνωμένο Βασίλειο, καθώς και τη μείωση που χορηγείται στην Αυστρία, τη Γερμανία, τις Κάτω Χώρες και τη Σουηδία, βάσει του άρθρου 5 παράγραφος 1.Άρθρο 101. Η παρούσα απόφαση κοινοποιείται στα κράτη μέλη από τον Γενικό Γραμματέα του Συμβουλίου και δημοσιεύεται στην Επίσημη Εφημερίδα των Ευρωπαϊκών Κοινοτήτων.Τα κράτη μέλη κοινοποιούν αμελλητί στο Γενικό Γραμματέα του Συμβουλίου την ολοκλήρωση των οικείων συνταγματικών διαδικασιών για την έγκριση της παρούσας απόφασης.Η παρούσα απόφαση αρχίζει να ισχύει την πρώτη ημέρα του μήνα που έπεται της παραλαβής της τελευταίας από τις κοινοποιήσεις που αναφέρονται στο δεύτερο εδάφιο. Η παρούσα απόφαση παράγει αποτελέσματα από την 1η Ιανουαρίου 2002 με εξαίρεση το άρθρο 2 παράγραφος 3 και το άρθρο 4, τα οποία θα παραγάγουν αποτελέσματα από την 1η Ιανουαρίου 2001.2. α) Με την επιφύλαξη του στοιχείου β), η απόφαση 94/728/ΕΚ, Ευρατόμ καταργείται από την 1η Ιανουαρίου 2002. Οποιαδήποτε παραπομπή στην απόφαση του Συμβουλίου, της 21ης Απριλίου 1970, περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοτήτων(8) στην απόφαση 85/257/ΕΟΚ, Ευρατόμ του Συμβουλίου, της 7ης Μαΐου 1985, για το σύστημα των ιδίων πόρων των Κοινοτήτων(9), στην απόφαση 88/376/ΕΟΚ, Ευρατόμ ή στην απόφαση 94/728/ΕΚ, Ευρατόμ, νοείται ως παραπομπή στην παρούσα απόφαση·β) τα άρθρα 2, 4 και 5 των αποφάσεων 88/376/ΕΟΚ, Ευρατόμ και 94/728/ΕΚ, Ευρατόμ εξακολουθούν να ισχύουν για τον υπολογισμό και τις αναπροσαρμογές των εσόδων που προέρχονται από την εφαρμογή ενιαίου συντελεστή, ισχύοντος για όλα τα κράτη μέλη, στη βάση του ΦΠΑ, η οποία προσδιορίζεται με ενιαίο τρόπο και περιορίζεται από το 50 % έως το 55 % του ΑΕΠ κάθε κράτους μέλους, ανάλογα με το σχετικό οικονομικό έτος, και για τον υπολογισμό της διόρθωσης των δημοσιονομικών ανισορροπιών η οποία χορηγείται στο Ηνωμένο Βασίλειο, για τα οικονομικά έτη 1988 έως 2000·γ) για τα ποσά που αναφέρονται στο άρθρο 2 παράγραφος 1 στοιχεία α) και β) και τα οποία θα πρέπει να καταβληθούν από τα κράτη μέλη πριν από την 28η Φεβρουαρίου 2001 σύμφωνα με τους ισχύοντες κοινοτικούς κανόνες, τα κράτη μέλη θα εξακολουθήσουν να παρακρατούν το 10 % αυτών ως έξοδα είσπραξης.Βρυξέλλες, 29 Σεπτεμβρίου 2000.Για το ΣυμβούλιοΟ ΠρόεδροςL. Fabius(1) EE C 274 E της 29.9.1999, σ. 39.(2) Γνώμη η οποία διατυπώθηκε στις 17 Νοεμβρίου 1999 (ΕΕ C 189 της 7.7.2000 σ. 79).(3) ΕΕ C 310 της 28.10.1999, σ. 1.(4) ΕΕ C 368 της 20.12.1999, σ. 16.(5) ΕΕ L 310 της 30.11.1996, σ. 1· κανονισμός όπως τροποποιήθηκε από τον κανονισμό (ΕΚ) αριθ. 448/98 (ΕΕ L 58 της 27.2.1998, σ. 1).(6) ΕΕ L 293 της 12.11.1994, σ. 9.(7) ΕΕ L 185 της 15.7.1988, σ. 24.(8) ΕΕ L 94 της 28.4.1970, σ. 19.(9) ΕΕ L 128 της 14.5.1985 σ. 15· απόφαση καταργηθείσα με την απόφαση 88/376/ΕΟΚ, Ευρατόμ.


title: 2005/831/ΕΚ: Απόφαση της Ευρωπαϊκής Κεντρικής Τράπεζας, της  17ης Νοεμβρίου 2005 , σχετικά με τη διανομή του εισοδήματος της Ευρωπαϊκής Κεντρικής Τράπεζας από τα κυκλοφορούντα τραπεζογραμμάτια ευρώ μεταξύ των εθνικών κεντρικών τραπεζών των συμμετεχόντων κρατών μελών  (ΕΚΤ/2005/11)

text:
               26.11.2005

               EL

               Επίσημη Εφημερίδα της Ευρωπαϊκής Ένωσης

               L 311/41

      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 17ης Νοεμβρίου 2005
   σχετικά με τη διανομή του εισοδήματος της Ευρωπαϊκής Κεντρικής Τράπεζας από τα κυκλοφορούντα τραπεζογραμμάτια ευρώ μεταξύ των εθνικών κεντρικών τραπεζών των συμμετεχόντων κρατών μελών
   (ΕΚΤ/2005/11)
   (2005/831/ΕΚ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 33,
   Εκτιμώντας τα ακόλουθα:

               (1)

               Προκειμένου να καταστεί δυνατή η μεταφορά κεφαλαίων σε πρόβλεψη έναντι συναλλαγματικού κινδύνου, κινδύνου επιτοκίου και κινδύνου τιμής χρυσού, είναι απαραίτητη η αναδιατύπωση της απόφασης ΕΚΤ/2002/9 της 21ης Νοεμβρίου 2002 σχετικά με τη διανομή του εισοδήματος της Ευρωπαϊκής Κεντρικής Τράπεζας από τα κυκλοφορούντα τραπεζογραμμάτια ευρώ μεταξύ των εθνικών κεντρικών τραπεζών των συμμετεχόντων κρατών μελών (1). Εξάλλου, για λειτουργικούς λόγους κρίνεται προσφορότερη σε σχέση με τη διανομή σε τριμηνιαία βάση η διανομή του εισοδήματος της Ευρωπαϊκής Κεντρικής Τράπεζας (ΕΚΤ) από τα κυκλοφορούντα τραπεζογραμμάτια ευρώ μόνο μία φορά εντός κάθε οικονομικού έτους.

               (2)

               Η απόφαση ΕΚΤ/2001/15 της 6ης Δεκεμβρίου 2001 σχετικά με την έκδοση τραπεζογραμματίων ευρώ (2) προβλέπει ότι τα κυκλοφορούντα τραπεζογραμμάτια ευρώ κατανέμονται στις εθνικές κεντρικές τράπεζες (ΕθνΚΤ) κατ’ αναλογία προς τα καταβεβλημένα μερίδια συμμετοχής των τελευταίων στο κεφάλαιο της ΕΚΤ. Σύμφωνα με το άρθρο 4 της απόφασης ΕΚΤ/2001/15 και το παράρτημά της, στην ΕΚΤ κατανέμεται 8 % της συνολικής αξίας των κυκλοφορούντων τραπεζογραμματίων ευρώ. Η ΕΚΤ διατηρεί απαιτήσεις εντός του ευρωσυστήματος έναντι των ΕθνΚΤ, κατ’ αναλογία προς τα μερίδια συμμετοχής των τελευταίων στην κλείδα κατανομής στο εγγεγραμμένο κεφάλαιο, για αξία που αντιστοιχεί στην αξία των τραπεζογραμματίων ευρώ που εκδίδει.

               (3)

               Σύμφωνα με το άρθρο 2 παράγραφος 2 της απόφασης ΕΚΤ/2001/16 της 6ης Δεκεμβρίου 2001 σχετικά με την κατανομή του νομισματικού εισοδήματος των εθνικών κεντρικών τραπεζών των συμμετεχόντων κρατών μελών από το οικονομικό έτος 2002 (3), ο τοκισμός των υπολοίπων εντός του ευρωσυστήματος που αφορούν τα κυκλοφορούντα τραπεζογραμμάτια ευρώ βασίζεται στο επιτόκιο αναφοράς. Σύμφωνα με το άρθρο 2 παράγραφος 3 της απόφασης ΕΚΤ/2001/16, ο διακανονισμός των εν λόγω τόκων πραγματοποιείται βάσει πληρωμών διενεργούμενων μέσω του TARGET.

               (4)

               Στην αιτιολογική σκέψη 6 της απόφασης ΕΚΤ/2001/16 ορίζεται ότι το εισόδημα, το οποίο συγκεντρώνει η ΕΚΤ από την τοκοφορία των απαιτήσεών της εντός του ευρωσυστήματος έναντι των ΕθνΚΤ, που συνδέεται με το μερίδιό της στα κυκλοφορούντα τραπεζογραμμάτια ευρώ, θα πρέπει κατ’ αρχήν να διανέμεται στις ΕθνΚΤ σύμφωνα με τις αποφάσεις του διοικητικού συμβουλίου, κατ’ αναλογία προς τα μερίδια συμμετοχής τους στην κλείδα κατανομής στο εγγεγραμμένο κεφάλαιο, εντός του οικονομικού έτους κατά το οποίο το εν λόγω εισόδημα συγκεντρώνεται.

               (5)

               Κατά τη διανομή του εισοδήματος, το οποίο συγκεντρώνει από την τοκοφορία των απαιτήσεών της εντός του ευρωσυστήματος έναντι των ΕθνΚΤ, που συνδέεται με το μερίδιό της στα κυκλοφορούντα τραπεζογραμμάτια ευρώ, η ΕΚΤ θα πρέπει να στηρίζεται σε εκτίμηση των οικονομικών της αποτελεσμάτων για το συγκεκριμένο έτος, στην οποία θα λαμβάνεται δεόντως υπόψη η ανάγκη μεταφοράς κεφαλαίων σε πρόβλεψη έναντι συναλλαγματικού κινδύνου, κινδύνου επιτοκίου και κινδύνου τιμής χρυσού, καθώς και η διαθεσιμότητα προβλέψεων δυνάμενων να χρησιμοποιηθούν με σκοπό την κάλυψη αναμενόμενων δαπανών.

               (6)

               Κατά τον προσδιορισμό του ποσού καθαρού κέρδους της ΕΚΤ, το οποίο μεταβιβάζεται στα γενικά αποθεματικά σύμφωνα με το άρθρο 33.1 του καταστατικού, το διοικητικό συμβούλιο θα πρέπει να θεωρεί κάθε μέρος του εν λόγω κέρδους, το οποίο συνιστά εισόδημα από κυκλοφορούντα τραπεζογραμμάτια ευρώ, διανεμητέο στο ακέραιο στις ΕθνΚΤ,

         ΑΠΟΦΑΣΙΖΕΙ:
   Άρθρο 1
   Ορισμοί
   Για τους σκοπούς της παρούσας απόφασης:

               α)

               με τον όρο «συμμετέχοντα κράτη μέλη» νοούνται τα κράτη μέλη που έχουν υιοθετήσει το ευρώ, σύμφωνα με τη συνθήκη για την ίδρυση της Ευρωπαϊκής Κοινότητας·

               β)

               με τον όρο «ΕθνΚΤ» νοούνται οι εθνικές κεντρικές τράπεζες των συμμετεχόντων κρατών μελών·

               γ)

               με τον όρο «υπόλοιπα εντός του ευρωσυστήματος που αφορούν τα κυκλοφορούντα τραπεζογραμμάτια ευρώ» νοούνται οι απαιτήσεις και οι υποχρεώσεις που προκύπτουν μεταξύ ορισμένης ΕθνΚΤ και της ΕΚΤ και μεταξύ ορισμένης ΕθνΚΤ και των άλλων ΕθνΚΤ, συνεπεία της εφαρμογής του άρθρου 4 της απόφασης ΕΚΤ/2001/15·

               δ)

               με τον όρο «εισόδημα της ΕΚΤ από τα κυκλοφορούντα τραπεζογραμμάτια ευρώ» νοείται το εισόδημα που η ΕΚΤ συγκεντρώνει από την τοκοφορία των απαιτήσεών της εντός του ευρωσυστήματος έναντι των ΕθνΚΤ, που συνδέεται με το μερίδιό της στα κυκλοφορούντα τραπεζογραμμάτια ευρώ, συνεπεία της εφαρμογής του άρθρου 2 της απόφασης ΕΚΤ/2001/16.

         Άρθρο 2
   Ενδιάμεση διανομή του εισοδήματος της ΕΚΤ από τα κυκλοφορούντα τραπεζογραμμάτια ευρώ
   1.   Το εισόδημα της ΕΚΤ από τα κυκλοφορούντα τραπεζογραμμάτια ευρώ καθίσταται απαιτητό στο ακέραιο από τις ΕθνΚΤ εντός του οικονομικού έτους κατά το οποίο συγκεντρώνεται, διανέμεται δε στις ΕθνΚΤ κατ’ αναλογία προς τα καταβεβλημένα μερίδια συμμετοχής τους στο εγγεγραμμένο κεφάλαιο της ΕΚΤ.
   2.   Η ΕΚΤ διανέμει στις ΕθνΚΤ το εισόδημά της από τα κυκλοφορούντα τραπεζογραμμάτια ευρώ κάθε οικονομικού έτους τη δεύτερη εργάσιμη ημέρα του επόμενου έτους.
   3.   Επιτρέπεται η μείωση του ποσού του εισοδήματος της ΕΚΤ από τα κυκλοφορούντα τραπεζογραμμάτια ευρώ, σύμφωνα με απόφαση του διοικητικού συμβουλίου της ΕΚΤ βάσει του καταστατικού, λόγω δαπανών στις οποίες υποβάλλεται η ΕΚΤ σε σχέση με την έκδοση και επεξεργασία τραπεζογραμματίων ευρώ.
   Άρθρο 3
   Παρέκκλιση από το άρθρο 2
   Κατά παρέκκλιση από το άρθρο 2:

               1)

               Εάν, κατόπιν αιτιολογημένης εκτίμησης την οποία διαμορφώνει η εκτελεστική επιτροπή, το διοικητικό συμβούλιο πιθανολογεί ότι η ΕΚΤ θα πραγματοποιήσει ετήσια συνολική ζημία ή ετήσιο καθαρό κέρδος μικρότερο του εκτιμώμενου εισοδήματός της από τα κυκλοφορούντα τραπεζογραμμάτια ευρώ, αποφασίζει, πριν από το τέλος του οικονομικού έτους, να μην προβεί σε διανομή του συνόλου ή μέρους του ως άνω εισοδήματος της ΕΚΤ, σύμφωνα με το άρθρο 2, στην έκταση που κρίνεται αναγκαίο προκειμένου να διασφαλιστεί ότι το ποσό του διανεμόμενου εισοδήματος δεν υπερβαίνει το καθαρό κέρδος της ΕΚΤ για το ίδιο έτος.

               2)

               Το διοικητικό συμβούλιο δύναται, πριν από το τέλος του οικονομικού έτους, να μεταφέρει το σύνολο ή μέρος του εισοδήματος της ΕΚΤ από τα κυκλοφορούντα τραπεζογραμμάτια ευρώ σε πρόβλεψη έναντι συναλλαγματικού κινδύνου, κινδύνου επιτοκίου και κινδύνου τιμής χρυσού.

         Άρθρο 4
   Τελικές διατάξεις
   1.   Η απόφαση ΕΚΤ/2002/9 καταργείται. Κάθε αναφορά στην καταργούμενη απόφαση θεωρείται ότι γίνεται στην παρούσα απόφαση.
   2.   Η παρούσα απόφαση αρχίζει να ισχύει την επομένη της έκδοσής της.

      Φρανκφούρτη, 17 Νοεμβρίου 2005.

            Ο Πρόεδρος της ΕΚΤ

         Jean-Claude TRICHET

      (1)  ΕΕ L 323 της 28.11.2002, σ. 49.

      (2)  ΕΕ L 337 της 20.12.2001, σ. 52· απόφαση όπως τροποποιήθηκε τελευταία από την απόφαση ΕΚΤ/2004/9 (ΕΕ L 205 της 9.6.2004, σ. 17).

      (3)  ΕΕ L 337 της 20.12.2001, σ. 55· απόφαση όπως τροποποιήθηκε από την απόφαση ΕΚΤ/2003/22 (ΕΕ L 9 της 15.1.2004, σ. 39).


title: 2013/607/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με το κλείσιμο των λογαριασμών της Ευρωπαϊκής Αστυνομικής Υπηρεσίας για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/318

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με το κλείσιμο των λογαριασμών της Ευρωπαϊκής Αστυνομικής Υπηρεσίας για το οικονομικό έτος 2011
   (2013/607/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αστυνομικής Υπηρεσίας για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αστυνομικής Υπηρεσίας για το οικονομικό έτος 2011 που συνοδεύεται από τις απαντήσεις της Υπηρεσίας (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη την απόφαση 2009/371/ΔΕΥ του Συμβουλίου, της 6ης Απριλίου 2009, για την ίδρυση της Ευρωπαϊκής Αστυνομικής Υπηρεσίας (Ευρωπόλ) (4), και ιδίως το άρθρο 43,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0083/2013),

               1.

               εγκρίνει το κλείσιμο των λογαριασμών της Ευρωπαϊκής Αστυνομικής Υπηρεσίας για το οικονομικό έτος 2011·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή της Ευρωπαϊκής Αστυνομικής Υπηρεσίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 187.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 121 της 15.5.2009, σ. 37.

      (5)  ΕΕ L 357 της 31.12.2002, σ. 72.


title: Απόφαση του Συμβουλίου, της 17ης Μαρτίου 2008 , για το διορισμό μέλους στο διοικητικό συμβούλιο του Ευρωπαϊκού Οργανισμού Χημικών Προϊόντων

text:
               19.3.2008

               EL

               Επίσημη Εφημερίδα της Ευρωπαϊκής Ένωσης

               C 73/23

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 17ης Μαρτίου 2008
   για το διορισμό μέλους στο διοικητικό συμβούλιο του Ευρωπαϊκού Οργανισμού Χημικών Προϊόντων
   (2008/C 73/06)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων (1), και ιδίως το άρθρο 79,
   Εκτιμώντας τα εξής:

               (1)

               Σύμφωνα με άρθρο 79 του κανονισμού (ΕΚ) αριθ. 1907/2006, το Συμβούλιο θα πρέπει να διορίσει ως μέλη του διοικητικού συμβουλίου του Ευρωπαϊκού Οργανισμού Χημικών Προϊόντων, έναν εκπρόσωπο από κάθε κράτος μέλος.

               (2)

               Με απόφαση της 7ης Ιουνίου 2007 (2), το Συμβούλιο διόρισε είκοσι επτά μέλη στο διοικητικό συμβούλιο του Ευρωπαϊκού Οργανισμού Χημικών Προϊόντων.

               (3)

               Η ρουμανική κυβέρνηση ενημέρωσε το Συμβούλιο σχετικά με την πρόθεση της να αντικαταστήσει το μέλος της Ρουμανίας στο διοικητικό συμβούλιο και πρότεινε νέο εκπρόσωπο, ο οποίος θα διοριστεί για το χρονικό διάστημα μέχρι την 31η Μαΐου 2011,

         ΑΠΟΦΑΣΙΖΕΙ:
   Άρθρο 1
   Ο κ. Teodor OGNEAN, ρουμάνος υπήκοος, γεννηθείς την 21η Φεβρουαρίου 1947, διορίζεται μέλος του διοικητικού συμβουλίου του Ευρωπαϊκού Οργανισμού Χημικών Προϊόντων, στη θέση της κας Rodica MOROHOI, για το χρονικό διάστημα από την 20ή Μαρτίου 2008 έως την 31η Μαΐου 2011.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 17 Μαρτίου 2008.

            Για το Συμβούλιο

            Ο Πρόεδρος

         I. JARC

      (1)  ΕΕ L 396 της 30.12.2006, σ. 1. Διορθωμένη έκδοση στην ΕΕ L 136 της 29.5.2007, σ. 3.

      (2)  EE C 134 της 16.6.2007, σ. 6.


title: 2008/264/ΕΚ: Απόφαση της Επιτροπής, της 25ης Μαρτίου 2008 , σχετικά με τις απαιτήσεις πυρασφάλειας στις οποίες θα πρέπει να ανταποκρίνονται τα ευρωπαϊκά πρότυπα για τα τσιγάρα σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
               26.3.2008

               EL

               Επίσημη Εφημερίδα της Ευρωπαϊκής Ένωσης

               L 83/35

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 25ης Μαρτίου 2008
   σχετικά με τις απαιτήσεις πυρασφάλειας στις οποίες θα πρέπει να ανταποκρίνονται τα ευρωπαϊκά πρότυπα για τα τσιγάρα σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   (2008/264/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (1), και ιδίως το άρθρο 4 παράγραφος 1 στοιχείο α),
   Εκτιμώντας τα ακόλουθα:

               (1)

               Σύμφωνα με την οδηγία 2001/95/ΕΚ, τα ευρωπαϊκά πρότυπα εκπονούνται από ευρωπαϊκούς οργανισμούς τυποποίησης. Τα εν λόγω πρότυπα διασφαλίζουν ότι τα προϊόντα πληρούν τη γενική απαίτηση ασφάλειας της οδηγίας.

               (2)

               Σύμφωνα με την οδηγία 2001/95/ΕΚ, ένα προϊόν θεωρείται ασφαλές ως προς τους κινδύνους και τις κατηγορίες κινδύνων που καλύπτονται από τα αντίστοιχα εθνικά πρότυπα, όταν τηρεί τα μη υποχρεωτικά εθνικά πρότυπα που αποτελούν μεταφορά ευρωπαϊκών προτύπων.

               (3)

               Τα τσιγάρα είναι εγγενώς επικίνδυνα προϊόντα δεδομένου ότι παράγουν θερμότητα και επειδή περιέχουν ένα καιόμενο υλικό που συνεχίζει την καύση του καθ’ όλο το μήκος του τσιγάρου όταν ανάβεται. Ένας κίνδυνος που συνδέεται με τα αναμμένα τσιγάρα, όταν αυτά πεταχτούν απρόσεκτα και αφεθούν αφύλακτα, είναι πυρκαγιές με επακόλουθα γεγονότα θανάτους, τραυματισμούς και υλικές ζημιές. Έχει παρατηρηθεί ότι ατυχήματα αυτού του είδους προκαλούν κατ’ εκτίμηση τουλάχιστον 1 000 θανάτους στην Κοινότητα κάθε έτος (2).

               (4)

               Τεχνικές λύσεις έχουν αναπτυχθεί για την πρόληψη της καύσης των τσιγάρων σε όλο τους το μήκος όταν αυτά δεν καπνίζονται ενεργά. Τα διαθέσιμα στο εμπόριο τσιγάρα διαθέτουν ζώνες χαρτιού στο τσιγαρόχαρτό τους, πλάτους περίπου 6 χιλιοστών, τοποθετημένες ανά 20 έως 30 χιλιοστά. Αυτοί οι «μειωτές ταχύτητας» καθιστούν τα καιόμενα τσιγάρα αυτοσβεννόμενα, τουλάχιστον μέχρι ενός ορισμένου βαθμού, παρεμποδίζοντας την είσοδο του οξυγόνου στην καιόμενη περιοχή. Η μειωμένη ροπή ανάφλεξης περιορίζει ως εκ τούτου την πηγή και τον κίνδυνο πυρκαγιάς.

               (5)

               Οι απαιτήσεις ασφάλειας για τα τσιγάρα θα πρέπει να εκπονηθούν σύμφωνα με τις διατάξεις του άρθρου 4 της οδηγίας 2001/95/ΕΚ, με στόχο να ζητηθεί από τους οργανισμούς τυποποίησης να αναπτύξουν πρότυπο για τη μειωμένη ροπή ανάφλεξης των τσιγάρων, σύμφωνα με τη διαδικασία που καθορίζεται στην οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών (3), και για να καταστεί δυνατή η δημοσίευση στην Επίσημη Εφημερίδα της Ευρωπαϊκής Ένωσης της παραπομπής στο πρότυπο που θα εγκριθεί. Οι οργανισμοί τυποποίησης πρέπει να λάβουν δεόντως υπόψη τους το πρότυπο ASTM E2187-04.

               (6)

               Αφού γίνει η δημοσίευση στην Επίσημη Εφημερίδα, τα τσιγάρα που θα παρασκευάζονται σύμφωνα με το πρότυπο θα θεωρούνται ότι συμμορφώνονται προς τη γενική απαίτηση ασφάλειας της οδηγίας 2001/95/ΕΚ περί γενικής ασφάλειας προϊόντων, σε ό,τι αφορά την απαίτηση πυρασφάλειας που καλύπτει το πρότυπο.

               (7)

               Τα μέτρα που προβλέπονται από την παρούσα απόφαση είναι σύμφωνα με τη γνώμη της επιτροπής που συστάθηκε βάσει της οδηγίας 2001/95/ΕΚ,

         ΑΠΟΦΑΣΙΖΕΙ:
   Άρθρο 1
   Στόχος
   Ο στόχος της παρούσας απόφασης είναι να καθιερωθεί η απαίτηση βάσει της οποίας η Επιτροπή μπορεί να ζητήσει από τους αρμόδιους οργανισμούς τυποποίησης τη θέσπιση σχετικού προτύπου για τη μείωση της ροπής ανάφλεξης των τσιγάρων. Η ροπή ανάφλεξης των τσιγάρων θα μειωθεί προκειμένου να ελαχιστοποιηθούν οι πυρκαγιές και οι επακόλουθοι θάνατοι, τραυματισμοί και υλικές ζημίες.
   Άρθρο 2
   Ορισμός
   Για τους σκοπούς της παρούσας απόφασης ως τσιγάρο με μειωμένη ροπή ανάφλεξης νοείται ένα τσιγάρο που σβήνεται μόνο του όταν δεν καπνίζεται ενεργά, πριν καεί σε ολόκληρο το μήκος του.
   Άρθρο 3
   Απαίτηση
   Για τους σκοπούς του άρθρου 4 της οδηγίας 2001/95/ΕΚ, η απαίτηση ασφάλειας είναι η ακόλουθη: ανά παρτίδα δείγματος τσιγάρων που υποβάλλονται σε δοκιμή, δεν πρέπει να καίγονται σε ολόκληρο το μήκος τους πάνω από 25 % των τσιγάρων που υποβλήθηκαν σε δοκιμή.

      Βρυξέλλες, 25 Μαρτίου 2008.

            Για την Επιτροπή

         Meglena KUNEVA

            Μέλος της Επιτροπής

      (1)  ΕΕ L 11 της 15.1.2002, σ. 4.

      (2)  Κοινοπραξία ASPECT, «Καπνός ή υγεία στην Ευρωπαϊκή Ένωση: παρελθόν, παρόν και μέλλον», Ευρωπαϊκή Επιτροπή, 2004
   (http://ec.europa.eu/health/ph_determinants/life_style/Tobacco/Documents/tobacco_exs_en.pdf).

      (3)  ΕΕ L 204 της 21.7.1998, σ. 37. Οδηγία όπως τροποποιήθηκε τελευταία με την οδηγία 2006/96/ΕΚ του Συμβουλίου (ΕΕ L 363 της 20.12.2006, σ. 81).


title: 2012/607/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με το κλείσιμο των λογαριασμών της κοινής επιχείρησης Clean Sky για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/319

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με το κλείσιμο των λογαριασμών της κοινής επιχείρησης Clean Sky για το οικονομικό έτος 2010
   (2012/607/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς της κοινής επιχείρησης Clean Sky για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης Clean Sky για το οικονομικό έτος 2010, συνοδευόμενη από τις απαντήσεις της κοινής επιχείρησης (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06086/2012 - C7-0050/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 71/2008 του Συμβουλίου, της 20ής Δεκεμβρίου 2007, για τη σύσταση της κοινής επιχείρησης Clean Sky (3), και ιδίως το άρθρο 11 παράγραφος 4,

               —

               έχοντας υπόψη τους δημοσιονομικούς κανόνες της κοινής επιχείρησης Clean Sky που εγκρίθηκαν με απόφαση του διοικητικού της συμβουλίου στις 7 Νοεμβρίου 2008,

               —

               έχοντας υπόψη τη γνώμη του Ελεγκτικού Συνεδρίου αριθ. 2/2011 σχετικά με τους δημοσιονομικούς κανόνες της κοινής επιχείρησης Clean Sky, που υποβλήθηκε στις 8 Φεβρουαρίου 2011,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0115/2012),

               1.

               εγκρίνει το κλείσιμο των λογαριασμών της κοινής επιχείρησης Clean Sky για το οικονομικό έτος 2010·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της κοινής επιχείρησης Clean Sky, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 368 της 16.12.2011, σ. 8.

      (2)  ΕΕ L 248 της 16.9.2002, σ. 1.

      (3)  ΕΕ L 30 της 4.2.2008, σ. 1.

      (4)  ΕΕ L 357 της 31.12.2002, σ. 72.


Avis juridique important

|

31997D0634

97/634/ΕΚ: Απόφαση της Επιτροπής της 26ης Σεπτεμβρίου 1997 για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σολομού Ατλαντικού εκτροφής, καταγωγής Νορβηγίας

Επίσημη Εφημερίδα αριθ. L 267 της 30/09/1997 σ. 0081 - 0084

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Σεπτεμβρίου 1997 για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σολομού Ατλαντικού εκτροφής, καταγωγής Νορβηγίας (97/634/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους των χωρών μη μελών της Ευρωπαϊκής Κοινότητας (1), όπως τροποποιήθηκε από τον κανονισμό (ΕΚ) αριθ. 2331/96 (2), και ιδίως το άρθρο 8 παράγραφος 1,τον κανονισμό (ΕΚ) αριθ. 3284/94 του Συμβουλίου, της 22ας Δεκεμβρίου 1994, για την άμυνα κατά των εισαγωγών που αποτελούν αντικείμενο επιδοτήσεων από χώρες μη μέλη της Ευρωπαϊκής Κοινότητας (3), και ιδίως το άρθρο 10 παράγραφος 1,Μετά από διαβουλεύσεις με τη συμβουλευτική επιτροπή,Εκτιμώντας τα εξής:(1) Στις 31 Αυγούστου 1996, η Επιτροπή ανήγγειλε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (4), την έναρξη διαδικασίας αντεπιδοτήσεως όσον αφορά τις εισαγωγές σολομού Ατλαντικού εκτροφής, καταγωγής Νορβηγίας.(2) Στις 31 Αυγούστου 1996, η Επιτροπή ανήγγειλε επίσης, με άλλη ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (5), την έναρξη διαδικασίας αντιντάμπινγκ σχετικά με τις εισαγωγές σολομού Ατλαντικού εκτροφής, καταγωγής Νορβηγίας.(3) Οι δύο προαναφερόμενες διαδικασίες κινήθηκαν μετά τις καταγγελίες που υποβλήθηκαν, τον Ιούλιο 1996, από τη Scottish Salmon Growers' Association Ltd και τη Shetland Salmon Farmers' Association για λογαριασμό των μελών τους που αντιπροσωπεύουν το μεγαλύτερο μέρος της συνολικής κοινοτικής παραγωγής σολομού Ατλαντικού εκτροφής. Οι καταγγελίες περιείχαν επαρκή αποδεικτικά στοιχεία σχετικά με την άσκηση ζημιογόνων πρακτικών ντάμπινγκ και επιδοτήσεων από τις επίμαχες εισαγωγές που δικαιολογούσαν την έναρξη διαδικασίας αντιντάμπινγκ και αντεπιδοτήσεων.(4) Η Επιτροπή αναζήτησε και επαλήθευσε όλες τις πληροφορίες που έκρινε απαραίτητες για τους σκοπούς των οριστικών συμπερασμάτων της. Από την εξέταση αυτή προέκυψε ότι είναι σκόπιμο να ληφθούν οριστικά μέτρα αντιντάμπινγκ και αντισταθμιστικά μέτρα ώστε νά εξαλειφθούν οι ζημιογόνες συνέπειες του ντάμπινγκ και των επιδοτήσεων. Οι διαπιστώσεις και τα συμπεράσματα για όλες τις πτυχές των ερευνών αναφέρονται στους κανονισμούς του Συμβουλίου (ΕΚ) αριθ. 1890/97 (6) και (ΕΚ) αριθ. 1891/97 (7).(5) Αφού ενημερώθηκαν σχετικά με τα συμπεράσματα της Επιτροπής, το Βασίλειο της Νορβηγίας και οι νορβηγοί εξαγωγείς που αναφέρονται στο άρθρο 1 της παρούσας απόφασης πρότειναν αναλήψεις υποχρεώσεων, σύμφωνα με το άρθρο 10 του κανονισμού (ΕΚ) αριθ. 3284/94. Οι νορβηγοί εξαγωγείς πρότειναν επίσης αναλήψεις υποχρεώσεων σύμφωνα με το άρθρο 8 του κανονισμού (ΕΚ) αριθ. 384/96.(6) Σύμφωνα με τις εν λόγω αναλήψεις υποχρεώσεων, οι νορβηγοί εξαγωγείς πρότειναν, μεταξύ άλλων, να μην πραγματοποιήσουν πωλήσεις του υπό εξέταση προϊόντος στον πρώτο μη συνδεόμενο πελάτη στην Κοινότητα κάτω από ορισμένη ελάχιστη τιμή. Η Νορβηγία, από την πλευρά της, συμφώνησε να λάβει ορισμένα μέτρα που θα συμβάλουν στην εξάλειψη των ζημιογόνων συνεπειών των επιδοτήσεων. Τόσο η Νορβηγία όσο και οι νορβηγοί εξαγωγείς συμφώνησαν να τηρήσουν τις αναλήψεις υποχρεώσεών τους από 1ης Ιουλίου 1997.(7) Η Επιτροπή θεωρεί ότι η συνδυασμένη επίδραση των προαναφερόμενων αναλήψεων υποχρεώσεων αρκεί για την εξάλειψη των ζημιογόνων συνεπειών του ντάμπινγκ και των επιδοτήσεων.(8) Επιπλέον, δεδομένου ότι η Νορβηγία πρότεινε να συνεργαστεί με την Επιτροπή κατά την παρακολούθηση της εξέλιξης των νορβηγικών εξαγωγών σολομού Ατλαντικού εκτροφής με προορισμό την Κοινότητα, και ότι οι εξαγωγείς που πρότειναν αναλήψεις υποχρεώσεων συμφώνησαν να παρέχουν στην Επιτροπή κατά τα τακτά χρονικά διαστήματα λεπτομερή στοιχεία σχετικά με τις εξαγωγές τους προς την Κοινότητα, συνάγεται το συμπέρασμα ότι η Επιτροπή είναι σε θέση να παρακολουθεί αποτελεσματικά την ορθή τήρηση των αναλήψεων υποχρεώσεων.(9) Υπό τις συνθήκες αυτές, οι αναλήψεις υποχρεώσεων που προτείνουν η Νορβηγία και οι προαναφερόμενοι νορβηγοί εξαγωγείς γίνονται αποδεκτές και, επομένως, μπορούν να περατωθούν οι έρευνες όσον αφορά τα εν λόγω μέρη.(10) Όλοι οι οικείοι εξαγωγείς και συνδεόμενοι εισαγωγείς ενημερώθηκαν για τα ουσιώδη πραγματικά περιστατικά και εκτιμήσεις βάσει των οποίων επρόκειτο να προταθεί η περάτωση των ερευνών χωρίς την επιβολή μέτρων έναντι των μερών των οποίων οι αναλήψεις υποχρεώσεων έγιναν αποδεκτές, και είχαν την ευκαιρία να υποβάλουν τις παρατηρήσεις τους σχετικά με όλες τις πτυχές της έρευνας. Επομένως, αν η Επιτροπή έχει λόγους να πιστεύει ότι παραβιάστηκε μια ανάληψη υποχρέωσης, μπορεί να επιβάλει προσωρινό δασμό αντιντάμπινγκ και προσωρινό αντισταθμιστικό δασμό, σύμφωνα με το άρθρο 8 παράγραφος 10 του κανονισμού (ΕΚ) αριθ. 384/96 και το άρθρο 10 παράγραφος 10 του κανονισμού (ΕΚ) αριθ. 3284/94, αντίστοιχα. Εν συνεχεία, μπορεί να επιβάλει οριστικό δασμό αντιντάμπινγκ και οριστικό αντισταθμιστικό δασμό, εφόσον συντρέχουν οι προϋποθέσεις που προβλέπονται, αντίστοιχα, στο άρθρο 8 παράγραφος 9 του κανονισμού (ΕΚ) αριθ. 384/96 και στο άρθρο 10 παράγραφος 9 του κανονισμού (ΕΚ) αριθ. 3284/94.(11) Κατά τις διαβουλεύσεις με τη συμβουλευτική επιτροπή για την αποδοχή των προταθεισών αναλήψεων υποχρεώσεων, δεν διατυπώθηκαν αντιρρήσεις.(12) Έχοντας ενημερωθεί σχετικά με τα ουσιώδη πραγματικά περιστατικά και τις εκτιμήσεις βάσει των οποίων επροτίθετο η Επιτροπή να αποδεχθεί τις προταθείσες αναλήψεις υποχρεώσεων, ο κοινοτικός κλάδος παραγωγής, λαμβανομένων υπόψη των προγενέστερων εμπειριών όσον αφορά τις ελάχιστες τιμές, εξέφρασε την ανησυχία ότι οι εν λόγω αναλήψεις υποχρεώσεων δεν συνιστούν αποτελεσματικό μέσο για την εξάλειψη της ζημίας που υφίσταται.(13) Πρέπει να επισημανθεί ότι οι εν λόγω αναλήψεις υποχρεώσεων προβλέπουν ιδιαίτερα αυστηρές διατάξεις ως προς την παρακολούθηση και ότι, επιπλέον, αντίθετα με τις ελάχιστες τιμές που είχαν επιβληθεί στο παρελθόν, οι αναλήψεις αυτές υποχρεώσεων θα ενισχυθούν από υπόλοιπο δασμών που μπορούν να επιβληθούν σε περίπτωση παραβίασής τους. Επομένως, θεωρείται ότι τα εν λόγω μέτρα αρκούν για την εξάλειψη των ζημιογόνων συνεπειών του ντάμπινγκ και των επιδοτήσεων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Γίνονται αποδεκτές οι αναλήψεις υποχρεώσεων που πρότειναν το Βασίλειο της Νορβηγίας και οι νορβηγοί εξαγωγείς που αναφέρονται στο παράρτημα της παρούσας απόφασης, σε σχέση με τη διαδικασία αντεπιδοτήσεων όσον αφορά τις εισαγωγές στην Κοινότητα σολομού Ατλαντικού εκτροφής, καταγωγής Νορβηγίας.Γίνονται αποδεκτές οι αναλήψεις υποχρεώσεων που πρότειναν οι νορβηγοί εξαγωγείς που αναφέρονται στο παράρτημα της παρούσας απόφασης, σε σχέση με τη διαδικασία αντιντάμπινγκ όσον αφορά τις εισαγωγές στην Κοινότητα σολομού Ατλαντικού εκτροφής, καταγωγής Νορβηγίας.Άρθρο 2 Περατώνονται οι έρευνες σε σχέση με τις διαδικασίες αντιντάμπινγκ και αντεπιδοτήσεων που αναφέρονται στο άρθρο 1, όσον αφορά τα μέρη που παρατίθενται στο εν λόγω άρθρο.Άρθρο 3 Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 26 Σεπτεμβρίου 1997.Για την ΕπιτροπήHans VAN DEN BROEKΜέλος της Επιτροπής(1) ΕΕ L 56 της 6. 3. 1996, σ. 1.(2) ΕΕ L 317 της 6. 12. 1996, σ. 1.(3) ΕΕ L 349 της 31. 12. 1994, σ. 22.(4) ΕΕ C 253 της 31. 8. 1996, σ. 20.(5) ΕΕ C 253 της 31. 8. 1996, σ. 18.(6) Βλέπε σελίδα 1 της παρούσας Επίσημης Εφημερίδας.(7) Βλέπε σελίδα 19 της παρούσας Επίσημης Εφημερίδας.ΠΑΡΑΡΤΗΜΑ Ι >ΘΕΣΗ ΠΗΝΑΚΑ>


Avis juridique important

|

31994D0315

94/315/ΚΕΠΠΑ: Απόφαση του Συμβουλίου της 30ής Μαΐου 1994 σχετικά με την κοινή θέση που καθορίστηκε βάσει του άρθρου Ι.2 της συνθήκης για την Ευρωπαϊκή Ένωση σχετικά με τον περιορισμό των οικονομικών σχέσεων με την Αϊτή

Επίσημη Εφημερίδα αριθ. L 139 της 02/06/1994 σ. 0010 - 0010 Φινλανδική ειδική έκδοση: Κεφάλαιο 11 τόμος 32 σ. 0043  Σουηδική ειδική έκδοση: Κεφάλαιο 11 τόμος 32 σ. 0043

ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ής Μαΐου 1994 σχετικά με την κοινή θέση που καθορίστηκε βάσει του άρθρου Ι.2 της συνθήκης για την Ευρωπαϊκή Ένωση σχετικά με τον περιορισμό των οικονομικών σχέσεων με την Αϊτή (94/315/ΚΕΠΠΑ)ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την Ευρωπαϊκή Ένωση, και ιδίως το άρθρο Ι.2,  το ψήφισμα 917 (1994), το οποίο ενέκρινε στις 6 Μαΐου 1994 το Συμβούλιο Ασφαλείας των Ηνωμένων Εθνών,  ΑΠΟΦΑΣΙΖΕΙ:   Άρθρο 1  1.  Οι οικονομικές σχέσεις με την Αϊτή περιορίζονται σύμφωνα με τις σχετικές υποχρεωτικές διατάξεις του ψηφίσματος 917 (1994) που ενέκρινε το Συμβούλιο Ασφαλείας των Ηνωμένων Εθνών στις 6 Μαΐου 1994.  2.  Τα κράτη μέλη λαμβάνουν αμελλητί τα αναγκαία νομοθετικά, κανονιστικά ή διοικητικά μέτρα για να δεσμευθούν τα κεφάλαια και οι χρηματοπιστωτικοί πόροι που αναφέρει η παράγραφος 4 του ως άνω ψηφίσματος.   Άρθρο 2  Η παρούσα απόφαση δημοσιεύεται στην Επίσημη Εφημερίδα.  Βρυξέλλες, 30 Μαΐου 1994.  Για το Συμβούλιο Ο Πρόεδρος Γ. ΜΩΡΑΪΤΗΣ


title: 2011/810/ΕΕ: Απόφαση του Συμβουλίου, της 30ής Νοεμβρίου 2011 , για τον καθορισμό της θέσης που πρόκειται να υποστηριχθεί από την Ευρωπαϊκή Ένωση στο Γενικό Συμβούλιο του Παγκόσμιου Οργανισμού Εμπορίου (ΠΟΕ) όσον αφορά αιτήματα για τη χορήγηση και/ή την παράταση ορισμένων παρεκκλίσεων

text:
               7.12.2011

               EL

               Επίσημη Εφημερίδα της Ευρωπαϊκής Ένωσης

               L 324/29

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 30ής Νοεμβρίου 2011
   για τον καθορισμό της θέσης που πρόκειται να υποστηριχθεί από την Ευρωπαϊκή Ένωση στο Γενικό Συμβούλιο του Παγκόσμιου Οργανισμού Εμπορίου (ΠΟΕ) όσον αφορά αιτήματα για τη χορήγηση και/ή την παράταση ορισμένων παρεκκλίσεων
   (2011/810/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το άρθρο IX της συμφωνίας του Μαρακές για τη δημιουργία του Παγκόσμιου Οργανισμού Εμπορίου (η «συμφωνία ΠΟΕ») θεσπίζει τις διαδικασίες για τη χορήγηση παρεκκλίσεων σχετικά με τις πολυμερείς εμπορικές συμφωνίες που βρίσκονται στα παραρτήματα της συμφωνίας ΠΟΕ 1A ή 1B ή 1C και στα παραρτήματά τους.

               (2)

               Όταν υποβάλλονται αιτήματα για παρεκκλίσεις στο πλαίσιο του ΠΟΕ, συχνά δίδεται πολύ περιορισμένο χρονικό όριο για την τελική απόφαση επί των εν λόγω αιτημάτων από τον αρμόδιο φορέα του ΠΟΕ, ενώ απαιτείται ταχεία αντίδραση από τα μέλη του ΠΟΕ.

               (3)

               Είναι προς το συμφέρον της Ένωσης να εγκρίνονται με συνοπτική διαδικασία τα αιτήματα για χορήγηση και/ή παράταση των ετήσιων παρεκκλίσεων σχετικά με τη θέσπιση του εναρμονισμένου συστήματος περιγραφής και κωδικοποίησης εμπορευμάτων (καλούμενου «εναρμονισμένο σύστημα», ΕΣ) την 1η Ιανουαρίου 1988 και την πρώτη, δεύτερη, τρίτη, τέταρτη και πέμπτη τροπολογία του, που συστήθηκαν από το Συμβούλιο του Παγκόσμιου Οργανισμού Τελωνείων, που καλούνται αντίστοιχα «Αλλαγές HS92» (έναρξη ισχύος την 1η Ιανουαρίου 1992), «Αλλαγές HS96» (έναρξη ισχύος την 1η Ιανουαρίου 1996), «Αλλαγές HS2002» (έναρξη ισχύος την 1η Ιανουαρίου 2002), «Αλλαγές HS2007» (έναρξη ισχύος την 1η Ιανουαρίου 2007) και «Αλλαγές HS2012» (θα τεθεί σε ισχύ την 1η Ιανουαρίου 2012), καθώς επίσης και μελλοντικές τροποποιήσεις του ΕΣ, που θεσπίζουν την υποχρέωση εισαγωγής των εν λόγω αλλαγών στους πίνακες παραχωρήσεων των μελών (μεταφέροντας τους πίνακες δασμολογικών παραχωρήσεων στην ονοματολογία του ΕΣ).

               (4)

               Η τωρινή παρέκκλιση που επιτρέπει στο Πράσινο Ακρωτήριο να παρατείνει την περίοδο για την πλήρη εφαρμογή του άρθρου VII της Γενικής Συμφωνίας Δασμών και Εμπορίου 1994 (GATT 1994) και της συμφωνίας ΠΟΕ για τη δασμολογητέα αξία θα λήξει στις 31 Δεκεμβρίου 2011. Ενδεχόμενη παράταση της παρέκκλισης θα είχε ελάχιστη οικονομική και εμπορική σημασία για την Ένωση.

               (5)

               Η τωρινή παρέκκλιση που αφορά το πρόγραμμα εμπορικών προτιμήσεων του Καναδά CARIBCAN θα λήξει στις 31 Δεκεμβρίου 2011. Η παράταση της εν λόγω παρέκκλισης θα είχε ελάχιστη οικονομική και εμπορική σημασία για την Ένωση και συγχρόνως θα συμφωνούσε με την πολιτική της Ένωσης για στήριξη της οικονομικής ανάπτυξης των αναπτυσσόμενων χωρών μέσω εμπορικών προτιμήσεων.

               (6)

               Η τωρινή παρέκκλιση που επιτρέπει στην Κούβα να παρεκκλίνει των διατάξεων της παραγράφου 6 του άρθρου XV της Γενικής Συμφωνίας Δασμών και Εμπορίου 1994 θα λήξει στις 31 Δεκεμβρίου 2011. Ενδεχόμενη παράταση της εν λόγω παρέκκλισης θα είχε ελάχιστη οικονομική και εμπορική σημασία για την Ένωση.

               (7)

               Η τωρινή παρέκκλιση που επιτρέπει σε χώρες οι οποίες συμμετέχουν στο σύστημα πιστοποίησης της διαδικασίας του Kimberley να επιβάλλουν ορισμένους περιορισμούς στο εμπόριο των λεγόμενων «ματωμένων διαμαντιών» θα λήξει στις 31 Δεκεμβρίου 2011. Η παράταση της εν λόγω παρέκκλισης θα είχε ελάχιστη οικονομική και εμπορική σημασία για την Ένωση ενώ θα είναι πολύ σημαντική για τις γενικές εξωτερικές της σχέσεις.

               (8)

               Θα πρέπει έτσι να ορισθεί η θέση της Ένωσης στο Γενικό Συμβούλιο του ΠΟΕ για τις παρεκκλίσεις αυτές,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα λάβει η Ευρωπαϊκή Ένωση στο Γενικό Συμβούλιο του Παγκοσμίου Οργανισμού Εμπορίου θα είναι να υποστηρίξει τα ακόλουθα αιτήματα περί παρεκκλίσεων ΠΟΕ βάσει του άρθρου IX:3 της συμφωνίας του Μαρακές:

               α)

               αιτήματα για χορήγηση και/ή παράταση των παρεκκλίσεων που σχετίζονται με τη θέσπιση του εναρμονισμένου συστήματος περιγραφής και κωδικοποίησης εμπορευμάτων (ΕΣ) και των τροποποιήσεων του από το 1992 «Αλλαγές HS92», 1996 «Αλλαγές HS96», 2002 «Αλλαγές HS2002», 2007 «Αλλαγές HS2007» και 2012 «Αλλαγές HS2012», καθώς και μελλοντικές τροποποιήσεις του ΕΣ, που θεσπίζουν την υποχρέωση εισαγωγής των εν λόγω αλλαγών στους πίνακες παραχωρήσεων των μελών·

               β)

               αιτήματα για την παράταση της παρέκκλισης που επιτρέπει στο Πράσινο Ακρωτήριο να παρατείνει την περίοδο για την πλήρη εφαρμογή του άρθρου VII της GATT 1994 και της συμφωνίας ΠΟΕ για τη δασμολογητέα αξία·

               γ)

               αιτήματα για παράταση της παρέκκλισης που επιτρέπει στον Καναδά να χορηγεί προτιμησιακό καθεστώς σε επιλεγμένες αναπτυσσόμενες χώρες (πρόγραμμα CARIBCAN)·

               δ)

               αιτήματα για παράταση της παρέκκλισης που επιτρέπει στην Κούβα να παρεκκλίνει από τις διατάξεις της παραγράφου 6 του άρθρου XV της Γενικής Συμφωνίας Δασμών και Εμπορίου 1994·

               ε)

               αιτήματα για παράταση της παρέκκλισης σχετικά με το σύστημα πιστοποίησης της διαδικασίας του Kimberley.

         Άρθρο 2
   Η Επιτροπή ενημερώνει το Συμβούλιο μέσω της επιτροπής εμπορικής πολιτικής αρκετά πριν από κάθε συνεδρίαση του αντίστοιχου φορέα του ΠΟΕ όπου δύναται να ληφθεί κάποια απόφαση σχετικά με αίτημα που καλύπτεται από την παρούσα απόφαση. Εντός δέκα εργάσιμων ημερών από την ημερομηνία κατά την οποία η Επιτροπή ενημέρωσε την επιτροπή εμπορικής πολιτικής, το Συμβούλιο μπορεί να ζητήσει την εφαρμογή της διαδικασίας για την έκδοση επιμέρους απόφασης του Συμβουλίου σχετικά με το αίτημα παρέκκλισης.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 30 Νοεμβρίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI


Αποφασησ τησ επιτροπησ - Πιστωσεις αναληψεως υποχρεωσεων προς ανασυσταση το 2006